בבית החולים וולפסון נלחמים בשעה זו (חמישי, 14:25) על חייו של הנער בן ה-15 שחולץ במצב אנוש מבור בחצר ביתו. הנער הגיע לבית החולים ללא דופק לאחר שבוצעו בו פעולות החייאה.
לפני זמן קצר (חמישי, 12:06) התקבל דיווח במוקד מד"א במרחב איילון, על נער שחולץ מחוסר הכרה מבור עם מים בחצר בית בחולון. חובשים ופראמדיקים של מד"א ושל איחוד הצלה העניקו טיפול רפואי, וביצעו פעולות החייאה בנער כבן 15. הוא פונה במצב אנוש לבית החולים וולפסון.
חובש רפואת חירום במד"א ערן כרמל ופראמדיק מד"א יוסי חלבי, סיפרו: "הנער שכב בחצר כשהוא מחוסר הכרה, ללא דופק וללא נשימה. ביצענו בו פעולות החייאה מתקדמות שכללו הנשמות, עיסויים ומתן תרופות ופינינו אותו לבית החולים במצב קריטי, תוך המשך פעולות מצילות חיים".
ליאור ארגי והלל חמאווי, חובשים באיחוד הצלה, סיפרו: "כשהגענו למקום נתקלנו בנער שלדברי השכנים נפל לבור והם הוציאו אותו מהבור כשהוא ללא הכרה. ביצענו בו פעולות החייאה, ולאחר מכן הוא פונה לבית החולים תוך כדי המשך פעולות החייאה, כשהוא במצב אנוש".